**ОБЩИНСКА ИЗБИРАТЕЛНА КОМИСИЯ**

**ОБЩИНА КАРЛОВО**

**ОБЛАСТ ПЛОВДИВ**

**П Р О Т О К О Л № 33**

Днес 16.10.2015 г. 15:00 часа се проведе заседание на Общинската избирателна комисия - Карлово при следния

**Д н е в е н р е д:**

1. Промяна в състава на секционни избирателни комисии от квотата на **БЪЛГАРСКА СОЦИАЛИСТИЧЕСКА ПАРТИЯ**.

2. Вземане на решение за регистриране на застъпници на кандидатска листа на ИК за издигане на независим кандидат за Кмет на Кметство село Столетово, Община Карлово – Славчо Танчев Тодоров за участие в местните избори на 25 октомври 2015г., респективно при произвеждането на Национален референдум

3. Разглеждане на Жалба с Вх. №17 от 15.10.2015г. от Веселин Божков, представител на **ПП АТАКА** Карлово и кандидат за общински съветник, относно агитационен материал (вестник) за нарушение на Чл.183, ал. 2 от ИК за кандидата за Кмет на Община Карлово Теодор Шойлеков.

4. Разглеждане на Жалба с Вх. №18 от 15.10.2015г. от Веселин Божков, представител на ПП АТАКА Карлово и кандидат за общински съветник, относно поставяне на агитационни материали от ПП ГЕРБ върху табла, определени за ПП АТАКА съгласно заповед на ВРИД Кмета на гр.Карлово.

ПРИСЪСТВАТ:

ПРЕДСЕДАТЕЛ: Станко Митев Маринов

СЕКРЕТАР: Пепа Николова Шуплева

ЧЛЕНОВЕ: Владимир Тодоров Колев

Маргарита Георгиева Рогачева

Любен Иванов Маджаров

Мариян Петров Кючуков

Дияна Атанасова Николова

Цветомира Стефанова Маринова

На заседанието присъстват 8 души и има законния кворум, съгласно чл. 85, ал. 3 от ИК.

По точка 1 от дневния ред ОИК постъпиха следните мнения:

Постъпило е предложение с вх. № 93/15.10.2015г. в ОИК-Карлово от Манол Василев Манолов, пълномощник на упълномощен представител на БСП в Община Карлово, относно замяна на членове от състава на секционните избирателни комисии на територията на Община Карлово, както следва:

- Относно секция 161300031 – Сушица, на мястото на Галина Василева Джуркова, да се назначи Гинка Дончева Караджова.

- Относно секция 161300075 – Клисура, на мястото на Недка Христова Салчева - председател да се назначи Иванка Кръстева Нешева- председател.

- Относно секция 161300075 – Клисура, на мястото на Добринка Андонова Добрева - член да се назначи Недка Христова Салчева - член

- Относно секция 161300060 – Дъбене, на мястото на Мария Чонова Обрейкова- Зам. председател, да се назначи Мария Ивайлова Ненова – Зам. председател.

- Относно секция 161300061 – Дъбене, на мястото на Мария Ивайлова Ненова - Зам. председател, да се назначи Мария Чонова Обрейкова – Зам. председател.

Изпълнени са изискванията на закона, досежно замяна на членове на СИК.

Предвид изложеното и на основание чл. 87, ал. 1, т. 6 от Изборния кодекс, предложението е:

Да бъде заменена в секция 161300031 Галина Василева Джуркова с Гинка Дончева Караджова.

Да бъде заменена в секция 161300075 Недка Христова Салчева с Иванка Кръстева Нешева.

Да бъде заменена в секция 161300075 Добринка Андонова Добрева с Недка Христова Салчева.

Да бъде заменена в секция 161300060 Мария Чонова Обрейкова с Мария Ивайлова Ненова.

Да бъде заменена в секция 161300061 Мария Ивайлова Ненова с Мария Чонова Обрейкова.

На новоназначените членове на СИК да се издадат удостоверения. Да се анулират удостоверенията на членовете на СИК, които отпадат.

Председателят на комисията подложи на гласуване по точка 1 от дневния ред

ПРЕДСЕДАТЕЛ: Станко Митев Маринов - „ЗА”

СЕКРЕТАР: Пепа Николова Шуплева - „ЗА”

ЧЛЕНОВЕ: Любен Иванов Маджаров - „ЗА”

Маргарита Георгиева Рогачева - „ЗА”

Мариян Петров Кючуков - „ЗА”

Дияна Атанасова Николова - „ЗА”

Цветомира Стефанова Маринова – „ЗА” Владимир Тодоров Колев - „ЗА”

Гласували: „ЗА” – 8 (осем); „ПРОТИВ” - НЯМА.

По точка 2 от дневния ред ОИК реши:

В Общинска избирателна комисия-Карлово постъпи предложение заведено във входящия регистър на предложени за регистрация застъпници и на заместващи застъпници в изборите за общински съветници и кметове под №11 от 16.10.2015г. от ИК за издигане на независим кандидат за Кмет на Кметство село Столетово, Община Карлово– Славчо Танчев Тодоров, с което се иска да бъде регистриран един застъпник на кандидатската листата на ИК за издигане на независим кандидат за Кмет на Кметство Столетово – Славчо Танчев Тодоров за участие в местните избори на 25 октомври 2015г., респективно и при произвеждането на Национален референдум. Към Заявлението на ИК за издигане на независим кандидат за кмет на Кметство село Столетово е приложен списък съдържащ името и единния граждански номер на заявеното лице, което се иска да бъде регистрирано като застъпник. Посочени са всички изискуеми данни , съгласно чл. 118, ал. 1 от ИК.

Предложението е да се регистрира един застъпник на кандидатска листа на ИК за издигане на независим кандидат за Кмет на Кметство село Столетово, Община Карлово – Славчо Танчев Тодоров в изборите за общински съветници и кметове на 25 октомври 2015г., респективно и при произвеждането на Национален референдум както следва:

|  |  |  |
| --- | --- | --- |
| № по ред | Застъпник /име, презиме, фамилия/ | ЕГН: |
| 1 | Георги Цанков Денков | \*\*\*\*\*\*\*\*\*\* |

Да се издаде удостоверение на регистрирания застъпник.

Председателят на комисията подложи на гласуване точка 2 от дневния ред:

ПРЕДСЕДАТЕЛ: Станко Митев Маринов - „ЗА”

СЕКРЕТАР: Пепа Николова Шуплева - „ЗА”

ЧЛЕНОВЕ: Любен Иванов Маджаров - „ЗА”

Маргарита Георгиева Рогачева - „ЗА”

Мариян Петров Кючуков - „ЗА”

Дияна Атанасова Николова - „ЗА”

Цветомира Стефанова Маринова – „ЗА” Владимир Тодоров Колев - „ЗА”

Гласували: „ЗА” – 8 (осем); „ПРОТИВ” - НЯМА.

По точка 3 от дневния ред ОИК реши:

На 15.10.2015г. в 16.15 часа в ОИК - Карлово постъпи Жалба с Вх. № 17/15.10.2015г., подадена от Веселин Тодоров Божков – представител на **ПП” АТАКА”**. Към Жалбата има приложен от жалбоподателя вестник „Промяна”, бр. 7, който, според него представлява агитационен материал, агитиращ за кандидата за кмет на община Карлово от ПП ГЕРБ и кандидатската листа на ПП ГЕРБ. В тази връзка, жалбоподалят отбелязва, че въпросният агитационен материал (вестник) по никакъв начин не отговаря на законовото изискване на Чл. 183, ал.2 от ИК а именно да съдържа изискуемата информация, че купуването и продаването на гласове е престъпление. В поместения в него в умален формат плакат (със снимки на тридесет и тримата общински съветници от ПП ГЕРБ, както и кандидатът за Кмет на Община Карлово Теодор Шойлеков.

Жалбоподателят моли ОИК Карлово да приеме необходимите действия, съобразно ИК.

По точка 3 от дневния ред ОИК бяха дискутирани следните мнения:

**Станко Маринов – Председател на ОИК**

След като се запознах подробно с получената жалба, считам че сигналът отговаря на истината. Следва да се отбележи, че самия вестник по своята същност и съдържание представлява агитационен материал агитиращ в полза на кандидата за Кмет на Община Карлово от ПП ГЕРБ Теодор Шойлеков и следва, в тази връзка, да се отбележи, че и други публикувани агитационни материали в същия вестник „Промяна” брой 7 информацията, че купуването и продаването на гласове не е изписано и е на лице нарушение на разпоредбата на Чл. 183, ал.2 от ИК, тъй като тя съдържа изискването такъв надпис да фигурира върху 10% от площта на всеки публикуван агитационен материал.

Видно от страница трета, в долния десен ъгъл, е публикуван агитационен материал на кандидата за кмет на Община Карлово от ПП ГЕРБ Теодор Шойлеков информацията, че купуването и продаването на гласове е престъпление не е изписана съгласно Чл.183, ал.2 от ИК, тъй като изискването е такъв надпис да фигурира върху 10% от площта на всеки публикуван агитационен материал.

В предвид горното, на основание на чл.495 и чл.496 от Изборния кодекс и чл.42 от Закона за административните нарушения и наказания, предлагам ОИК Карлово да вземе Решение за установяване нарушение на правилата за публикуване на агитационни материали и по конкретно на чл.183, ал.2 от ИК по конкретно в брой 7-ми от 5-10 октомври 2015г. във вестник „Промяна от Калофер до Клисура” издаван от Пресцентър – Карлово с адрес: 4300 Карлово, ул.”Граф Игнатиев” №3, [gerb2015@abv.bg](mailto:gerb2015@abv.bg).

Да укаже на ВРИД на Община Карлово да изземе гореупоменатия вестник „Промяна от Калофер до Клируса” брой 7-ми от 5-10 октомври 2015г.

Да оправомощава Председателя на ОИК Карлово да състави акт за установено нарушение на ПП ГЕРБ, както и да изпрати акта на областния управител на Пловдив за издаване на наказателно постановление.

**Любен Маджаров – член на ОИК**

Прегледах набързо вестник Промяна и за първи път виждам това издание. Мисля, че тези материали, които са поместени на страниците на вестника представляват идеи и предложения за подобряване на околната среда, на ремонтните работи за някои от обектите в градовете на Община Карлово за оптимизация на организацията на движението в града и т.н.

Моето мнение е, че предизборната борба трябва да съдържа именно това – идеи за подобряване на живота и бита на гражданите на общината. Поради тази причина смятам, че така поместените статии във вестник Промяна, тъй като в тях никъде не са записани призиви за гласуване за кандидата на ПП ГЕРБ Теодор Шойлеков, не са и не могат да представляват предизборна агитация. По повод на поместеня в долния десен ъгъл на трета страница предизборен плакат на ПП ГЕРБ, без да навлизаме в дребнотемие и да спорим за милиметри, смятам че, той като такъв съдържа необходимия и задължителен според ИК текст „купуването и продаването на гласове е престъпление” и не може да представлява нарушение на ИК, поради което смятам жалбата за недопустима.

**Мариян Кючуков – член на ОИК**

В допълнение на изказването на колегата Маджаров, като цяло вестника няма агитационен характер, с изключение на страница трета, където е предизборния плакат на ПП ГЕРБ, който е по законовите изисквания. Другаде не се виждат агитационни материали или други призиви за гласуване за определен кандидат, поради което не следва да бъде определен като агитационен материал. Считам, че жалбата е допустима, но следва да остане без уважение.

**Маргарита Рогачева – член на ОИК**

Съгласно чл.183, ал.1 от ИК по време на изборна кампания, кандидатите, партиите, коалициите и инициативните комитети може да изготвят и разпространяват плакати, обръщения и други агитационни материали. На всеки агитационен материал задължително се отбелязва от чие име се издава. В случая това издание на вестник Промяна има име на издател, което не противоричи на чл.183. Всички статии в този вестник са част от предизборната програма за промяна на общината. Единствено „смущаващо” е предизборния плакат на Теодор Шойлеков, заедно с общинските съветници от ПП ГЕРБ, който според мен отговаря на изискванията.

На основание проведените дебати се оформиха две предложения за Решение:

**Предложение 1:**

На основание изказването на Председателя на ОИК Станко Маринов, се предлага ОИК Карлово на основание на чл.495 и чл.496 от Изборния кодекс и чл.42 от Закона за административните нарушения и наказания, ОИК Карлово да вземе Решение за установяване нарушение на правилата за публикуване на агитационни материали и по конкретно на чл.183, ал.2 от ИК по конкретно в брой 7-ми от 5-10 октомври 2015г. във вестник „Промяна от Калофер до Клисура” издаван от Пресцентър – Карлово с адрес: 4300 Карлово, ул.”Граф Игнатиев” №3, [gerb2015@abv.bg](mailto:gerb2015@abv.bg).

Да укаже на ВРИД на Община Карлово да изземе гореупоменатия вестник „Промяна от Калофер до Клисура” брой 7-ми от 5-10 октомври 2015г.

Да оправомощава Председателя на ОИК Карлово да състави акт за установено нарушение на ПП ГЕРБ, както и да изпрати акта на областния управител на Пловдив за издаване на наказателно постановление.

**Предложение 2**:

На основание изказванията на Любен Маджаров, Мариян Кючуков и Маргарита Рогачева, се предлага ОИК Карлово да отхвърли подадената жалба от **ПП АТАКА**, която е допустима, но не основателна поради липса на нарушение на ИК.

Председателят на комисията подложи на гласуване **Предложение 1:** по точка 3 от дневния ред:

ПРЕДСЕДАТЕЛ: Станко Митев Маринов - „ЗА”

СЕКРЕТАР: Пепа Николова Шуплева - „ПРОТИВ”

ЧЛЕНОВЕ: Любен Иванов Маджаров - „ПРОТИВ”

Маргарита Георгиева Рогачева - „ПРОТИВ” Мариян Петров Кючуков - „ПРОТИВ”

Дияна Атанасова Николова - „ПРОТИВ”

Цветомира Стефанова Маринова – „ПРОТИВ” Владимир Тодоров Колев - „ПРОТИВ”

Гласували: „ЗА” – 1 (ЕДИН); „ПРОТИВ” - 7 (СЕДЕМ).

Председателят на комисията подложи на гласуване **Предложение 2:** по точка 3 от дневния ред:

ПРЕДСЕДАТЕЛ: Станко Митев Маринов - „ПРОТИВ”

СЕКРЕТАР: Пепа Николова Шуплева - „ЗА”

ЧЛЕНОВЕ: Любен Иванов Маджаров - „ЗА”

Маргарита Георгиева Рогачева - „ЗА”

Мариян Петров Кючуков - „ЗА”

Дияна Атанасова Николова - „ЗА”

Цветомира Стефанова Маринова – „ЗА” Владимир Тодоров Колев - „ЗА”

Гласували: „ЗА” – 7 (СЕДЕМ); „ПРОТИВ” - 1 (ЕДИН).

**Забележка:** Председателят на ОИК Карлово г-н Станко Маринов ще приложи особено мнение по настоящата точка.

По точка 4 от дневния ред ОИК реши:

На 15.10.2015г. в 16.30 часа в ОИК - Карлово постъпи Жалба с Вх. № 18/15.10.2015г., от Веселин Тодоров Божков, представител на ПП АТАКА.

Жалбоподателят уведомява, че на временните табла на пл.”20 Юли”, предоставени за предизборни плакати на всички политически партии и коалиции не се спазва регламента, определен от Общинска администрация. На таблото, определено за ПП АТАКА, се залепват многократно предизборни плакати на ПП ГЕРБ.

Жалбоподателят моли ОИК Карлово да приеме необходимите действия, съобразно ИК.

По точка 3 от дневния ред ОИК бяха дискутирани следните мнения:

**Пепа Шуплева – Секретар на ОИК**

Смятам, че нарушението е констатирано, но то е не на ИК, а на Заповед на Кмета на Община Карлово относно определяне на местата за поставяне на агитационни материали.

По тази причина смятам, че жалбата трябва да се изпрати по компетентност на общинска администрация Карлово

**Станко Маринов – Председател на ОИК**

Жалбата е допустима и основателна. Нарушението е констатирано от членове на ОИК Карлово. Подкрепям мнението на г-жа Пепа Шуплева, Секретар на ОИК Карлово.

На основание горните мнения предложението е ОИК Карлово да изпрати жалбата по компетентност до общинска администрация Карлово.

Председателят на комисията подложи на гласуване точка 4 от дневния ред:

ПРЕДСЕДАТЕЛ: Станко Митев Маринов - „ЗА”

СЕКРЕТАР: Пепа Николова Шуплева - „ЗА”

ЧЛЕНОВЕ: Любен Иванов Маджаров - „ЗА”

Маргарита Георгиева Рогачева - „ЗА”

Мариян Петров Кючуков - „ЗА”

Дияна Атанасова Николова - „ЗА”

Цветомира Стефанова Маринова – „ЗА” Владимир Тодоров Колев - „ЗА”

Гласували: „ЗА” – 8 (ОСЕМ); „ПРОТИВ” - НЯМА.

Председателят на ОИК обяви край на заседанието на комисията в 17:15 часа.

ПРЕДСЕДАТЕЛ: Станко Митев Маринов ...........................................

СЕКРЕТАР: Пепа Николова Шуплева ........................................

ЧЛЕНОВЕ: Владимир Тодоров Колев .......................................

Мариян Петров Кючуков ..........................................

Дияна Атанасова Николова ....................................

Цветомира Стефанова Маринова ..........................

Любен Иванов Маджаров ........................................

Маргарита Георгиева Рогачева ..............................